Poliisi myöntää lehdelle: Kehä I:n nopeuskamerat haittaavat liikennettä

Kehä I:n peltipoliiseista on ollut liikenteelle haittaa. Sanna Jompero

Don Lehtinen

Kehä I:n varrelle asennetut 35 nopeusvalvontakameraa ovat tuottaneet sakkoja, mutta niistä on tullut riesa liikenteen sujuvuudelle, kertoo opiskelijaverkkolehti Tuima

Helmikuun alusta lukien tolpat ovat sakottaneet autoilijoita noin 11000 kertaa. Yhteensä Kehä I:llä liikennöi arkisin jopa 90000 ajoneuvoa.

–Sakkoja on tullut tasaiseen tahtiin. Sakkoon johtavia ylinopeuksia kertyy noin 150 vuorokaudessa, kertoo ylikonstaapeli Reijo Hyvönen Poliisin liikenneturvallisuuskeskuksesta Tuimalle.

Hyvösen mukaan paljon kehä I:llä ajavat kuljettajat tietävät kameroiden sijainnit ja hidastavat niiden kohdalla. Tämä on lisännyt haitariliikennettä ja peräänajojen todennäköisyyttä.

Hyvönen myöntää, etteivät kamerat ole parantaneet liikenteen sujuvuutta lainkaan.

Kehä I:llä ajavien riesana ovat myös työmaat, joiden kohdalla nopeusrajoitus tippuu 80:sta 60:een kilometriin tunnissa.